procesaur/Wiki.mk huggingface dataset:
Пантеизам

Пантеизам — филозофско и религиозно учење според кое универзумот и природата се идентични со божественоста или врховниот ентитет познат како Бог. Физичкиот универзум според ова учење се разбира како иманентно божество, кое сè уште се шири и создава и кое постои од почетокот на времето. Терминот пантеист означува личност која смета дека сè претставува единство и дека ова единство е божествено нешто, што се состои од сеопфатен, манифестиран бог или божица.
Пантеистичките концепти датираат од пред илјадници години, а пантеистичките елементи се идентификувани во различни религиозни традиции. Терминот пантеизам прв го употребил математичарот Џозеф Рафсон во неговата книга од 1697 година „De Spatio Reali seu Ente Infinito“, и оттогаш се користи за да се опишат верувањата на различни луѓе и организации. Зборот потекнува од грчкиот збор πᾶν (што значи „сè, од сè“) и θεός (што значи „бог, божествено“).
Пантеизмот бил популаризиран во западната култура како теологија и филозофија заснована на делото на филозофот Барух Спиноза од 17 век, поточно, на неговата книга „Етика“. Пантеистички став зазел и филозофот и космолог Џордано Бруно во 16 век.
На Исток, се смета дека Адваита Веданта, школа на хиндуистичката филозофија, е слична на пантеизмот во западната филозофија. Раниот таоизам на Лао-це и Чуанг-це понекогаш се смета за пантеистички, иако е посличен на панентеизмот. Чондоизмот, кој се појавил за време на Чосонската династија во Кореја, и Вон будизмот исто така се сметаат за пантеистички.
Теорема

Теоремата, во основа, е логички исправно тврдење чија точност може да се утврди. Семантички гледано, теорема, тврдење и став (барем во математиката) имаат исто значење. За нив нужно е врзан доказ. Теоремите се основно средство за проширување на математичкото знаење, т.е. тие се креативни, за разлика од дефинициите и аксиомите кои се некреативни. Тесно поврзани со теоремите се уште два поима: лема и последица. Лемите може да им претходат на теоремите, како еден вид пред-тврдења, додека последиците може следат по теоремите, како разгледување на специјални случаи кога условите на теоремата се исполнети.
Теоремите обично имаат три дела: тврдење (став), заклучок и доказ. Правилната формулација на теоремите е ограничена на логичка импликација и логичка еквиваленција, односно:
* импликација: ''ако A тогаш B'';
* еквиваленција: ''A ако и само ако B'';
Последниот израз логички соодветствува со изразот ''ако A тогаш B и ако A тогаш B''.
Кога теоремата еднаш е докажана, може на неа да се повикаме во која било ситуација, при докажување на некои други теореми и слично.
Секогаш е полесно направи тврдењето, отколку тоа да се докаже. Затоа не е чудно што постојат теореми кои долго време не можеле да бидат докажани (како Последната Фермаова теорема) или кои сѐ уште, по долги години не можат да бидат докажани.
Теоремите главно не се именуваат, но оние многу важните ги носат имињата на математичарите кои први понудиле нивни доказ или први ги формулирале. Такви се на пример: Питагоровата теорема, теоремата на Кронекер-Капели, теоремите на Ферма (особено позната е Последната), теоремите на: Рол, Лагранж и Коши (т.н. теореми за средна вредност или основни теореми на диференцијалното сметање) итн.
Латинска книжевност

Латинската или римска книжевност се развивала под влијание на хеленската и затоа нејзината вредност е двојна - таа не е само одраз на развитокот на римското робовладетелско општество, туку е и ризница во која се сочувани некои дела на хеленски научници и поети, чии оригинали се изгубени.
Римската книжевност може да се подели на неколку периоди: ''докласичен'' (до 80 г. п.н.е.), ''класичен'' (од 80 п.н.е. до 120 г.) и ''посткласичен'' период (од 120 г. до почетокот на VI век). Според ова, таа опфаќа цели осум векови. Римската книжевност настанува при крајот на Првата пунска војна и потоа се раширува, но сегогаш останувајќи единствена, сè до околу 600 година.
1 Докласичен период
Првиот период на римската книжевност го обележува ''Законикот на дванаесет плочи'', кој претставува кодификација на дотогашните обичајни права и резултат на борбата на широките народни слоеви против патрициите. Познати писатели од докласичниот период се преведувачот на хомеровите дела Ливиj Андроник, комедиографот и епскиот поет Гнеј Невиј, поетот анала и преработувач на хеленските драми К. Енеј, комедиографите Тит Макциј Плавт, Сесилиј Стациј, Теренциј Афер, трагичарите Пакувj, Акиj, потоа војсководецот, државникот и беседникот Порциј Катон, сатиричарот Лусилиј и најплодниот писател и најголемиот научник на Стариот Рим - Теренкиj Варон.
2 Класичен период
Ова е периодот на уште еден расцут на римската книжевност, при што овојпат се користел класичниот латински јазик. Овој период го одбележуваат беседникот, државникот и писателот Цицерон, историчарите Јулиј Цезар, Салустиј Крисп, К. Непот, Тит Ливиј, В. Патеркул, Валериј Максим, Квинтиј Руф, Такит, па поетите Тит Лукрециј Кар, Валериj Катул, Вергилиј, Хорациj, Овидиј, К. Гал, Тибул, Проперциј, Енеј Лукан, Галериј Флак, Папиниј Стациј, сатиричарите Персиј Флак, Марцијал, Петрониј и Јуниј Јувенал, како и баснописецот Ј. Федар, стоичарот Сенека, енциклопедистот Плиниј Постариот, реториците Плиниј Помладиот и Квинтилијан. На овој период му припаѓаат најважните дела од римската книжевност во стихови и проза, и токму затоа се нарекува класичен период.
3 Посткласичен период
Овој период претставува есен во веќе обраното лозје. Во него, христијанството, кое излегува од своите катакомби, ја сочинува претходницата на поробените маси во борбата против Рим, а границите на Римското Царство се загрозени од варварите.
Посткласичниот период го обележуваат библиографот Светониј Транквил, историчарите Енеј Флор, Евтропиј, Марцелин, Касидор Сенатор, Аврелиј Виктор и Павле Орозиј, антикварот А. Гелиј, романописецот Апулеј, поетите Клаудијан, Авсониј, граматичарот и полихисторот Макробиј, црковните писатели М. Феликс, Тертулијан, Арнобиј, Фирмик Матерно, Амвросиј Медиолански, Јиероним, Августин и филозофот Боетиј. Царот Јустинијан го собрал и го објавил дотогашното законодавство заедно со коментарите на римските правници, кои пресудно влијаеле на настанувањето и развитокот на книжевниот латински јазик. Со затворањето на Платоновата академија во Атина, овој цар ја оттргнал и последната пречка на христијанството, која оттогаш постанува културна претходница на Европа.
4 Поврзано
* Римска поезија
* Латински јазик
Аксиома

Под аксиома (од грчки ἀξίωμα = ''достоинство, чест'') се подразбира она што е исправно, став што не треба да се докажува, а е основа на секое докажување.
Поимот ги означува првите принципи на логиката, метафизиката, етиката како и на математичките постулати.
Аксиомите или највишите принципи (''maximae propositiones'') на секоја наука, оние ставови со кои се толкува нивниот предмет и нивните суштински ознаки, се непосредно евидентни и сигурни, служат за заклучување и докажување, додека самите не можат да се докажат.
Според Аристотел аксиома е оној принцип кој треба да се прифати ако се сака нешто да се разбере, односно тоа е првата поставка од која почнува докажувањето, а самата не се докажува.
За стоиците аксиома е „она што е вистинито или лажно".
За Кант аксиомите се „априорни синтетички принципи, доколку се непосредно сигурни".
Во математиката под аксиома се подразбира тврдење чија вистинитост (точност) не се проверува.
Спротивно од аксиомите, пак, се теоремите кои се математички тврдења чија точност се покажува преку доказ.
Непроверувањето може да биде од две причини.
Првата, ако тврдењето е интуитивно и очигледно точно и преку негова практична примена не може да се востанови дека тоа е неточно, т.е. не постои случај кога тоа е неточно.
Втората причина е ако тврдењето не е така очигледно и не може да се докаже, но исто така се покажува точно при секој случај.
Во првиот случај спаѓа една од аксиомите за множества, Аксиомата за постоење на бесконечно множество: ''Постои множеството на природни броеви''.
Точноста на тврдењето е очигледна: никој не може да ги ''преброи'' природните броеви!
Во вториот случај спаѓа една од основните аксиоми на Евклидовата геометрија (изложена околу 300 п.н.е. во Евклидовите „Елементи“): „''Низ две точки минува една и само една права''“.
Тврдењето важи само во рамките на дво- и тридимензионалниот Евклидов простор.
Тогаш не постои начин да се покаже неговата точност, но ниту да се покаже спротивното.
Останатото е јасно: досега никој не повлекол повеќе од една права низ две точки во Евклидов простор!
Теориите кои се засноваат на аксиоми се нарекуваат аксиоматски теории.
Во нив може слободно да се воведуваат аксиоми, но во рамките на една теорија не е дозволено употребената аксиома да ја негира употребата на друга.
Во општиот случај во математиката се избегнува воведувањето на аксиоми, но некогаш тоа е нужно, бидејќи на овој начин математиката губи од својата егзактност.
Бугарски воз

Бугарски воз — политички поим со којшто се означува злоупотреба на правото на гласање со цел да се издејствуваат изборни резултати во сопствена полза. Карактеристично за гласањето со „бугарски воз“ е тоа што едно лице гласа на повеќе гласачки места во корист на својата опција и така создава резултат што не одговара на вистинското расположение во гласачкото тело. Ваквиот поим најчесто се користи делумно на Балканот, а се инспирира од недемократските избори во Бугарија кон крајот на 20. век.
1 Тек
Локомотивата (организаторот) некако зема празно ливче и на него го заокружува редниот број на посакуваната партија. Потоа, ливчето го предава на некој гласач, кој зема празно ливче, истото го става в џеб, а заокруженото го пушта во гласачката кутија. Празното ливче се предава на локомотивата, кој одново го заокружува посакуваниот реден број, па повторно го предава ливчето на некој друг гласач. Постапката продолжува на ист начин понатаму, така што со сигурност се знае дека гласачите ќе „гласаат“ за посакуваната партија.
2 Контроверзии
Во Бугарија се смета дека овој политички поим е навредлив за земјата и во тој контекст во 2006 година бугарската амбасада во Македонија побарала од политичките партии, невладините организации и медиумите за одредени изборни малверзации повеќе да не го користат овој поим, иако истиот не е измислен во Македонија и не се користи само во Македонија.
3 Поврзано
* Бугарска глоба — плаќање на фиктивни глоби од корумпирани полицајци;
* Кинески прстен — вид на изборна манипулација.
Математички доказ

Доказот и докажувањето — едни од најосновните поставки во математиката. Интуитивно, доказот е начин на кој може да се покаже (или пак негира!) вистинитоста (точноста) на одредено тврдење. Строго, пак, математички, доказот претставува постапка со помош на која во конечен број чекори се утврдува точноста на некое тврдење. Значи ако точноста на некое тврдење може да се утврди со помош на постапка со бесконечен број чекори, тогаш оваа постапка не се смета за математички доказ.
Доказот е нужен, неизбежен, составен дел на секое математичко тврдење (како што се: теоремите и лемите), со исклучок на аксиомите.
1 Методи на докажување
Постојат повеќе методи (начини, принципи, модели) за утврдување на точноста на некое тврдење, т.е. ''докажување''. Теоретската разработка на овие методи спаѓа во доменот на математичката логика.
Најосновен и многу чест начин на докажување е директното докажување. При директно докажување се поаѓа од тврдење чијашто точност е позната, па по конечен број чекори (извршени операции) се утврдува точноста на тврдењето чијашто точност се утврдува. Нека ни е позната точноста на тврдењето p, а поаѓајќи од него треба да ја утврдиме точноста на тврдењето q. Логички овој метод се именува како p повлекува (имплицира) q, со ознака p⇒q. Понекогаш е многу полесно да се појде од спротивната претпоставка на тврдењето q, па да се стигне до спротивната претпоставка на p. Логички овој метод се именува како не-p повлекува (имплицира) не-q, со ознака ¬p⇒¬q, а се нарекува метод на контрапозиција. Значи директното докажување и контрапозицијата се заемно еквивалентни: (p⇒q)⇔(¬q⇒¬p).
Сите методи на докажување се помалку или повеќе познати логички закони (логички импликации или еквиваленции). Такви се на пример:
* Закон на хипотетички силогизам: (p⇒q)∧(q⇒r)⇒(p⇒r);
* Закон за одвојување (modus ponens): [p∧(p⇒q)]⇒q;
* Закон за сведување на противречност (reductio ad absurdum): [p⇒(q∧¬q)]⇒¬p;
и слични на нив.
Освен директниот доказ, сите останати докази се индиректни. Во посложени ситуации доказот може да има облик на продолжена импликација: p<sub>1</sub>⇒p<sub>2</sub>⇒...⇒p<sub>n-1</sub>⇒p<sub>n</sub>, или пак на продолжена еквиваленција: p<sub>1</sub>⇔p<sub>2</sub>⇔...⇔p<sub>n-1</sub>⇔p<sub>n</sub>.
Треба да се има предвид дека буквите во наведените логички искази не се означени само елементарни искази, туку и сложени искази, формули итн.
За Македонија заедно

За Македонија заедно — предизборна коалиција предводена од Социјалдемократскиот сојуз на Македонија и Либерално демократската партија. Коалицијата е создадена пред локалните избори во 2000 година и со променлив состав учествува на сите следни парламентарни и локални избори. Во 2008 година оваа коалиција, во изменет состав, настапи на изборите под името СОНЦЕ. Коалиција за Европа.
На почетокот, кога беше формирана за локалните избори во 2000 година тоа беше коалиција помеѓу четири партии: Социјалдемократскиот сојуз на Македонија, Либерално демократската партија, Социјалистичката партија на Македонија и Лигата за демократија.
До парламентарните избори во 2002 година, коалицијата прво ја напушти Лигата за демократија, а потоа и Социјалистичката партија на Македонија. Но, истовремено кон коалицијата се приклучија неколку помали партии, главно претставници на етничките малцинства во Република Македонија. Тоа беа: Демократската партија на Турците, Демократската лига на Бошњаците, Обединетата партија на Ромите, Демократската партија на Србите, Демократскиот сојуз на Власите, Работничко-земјоделската партија, Социјалистичката христијанска партија и Зелената партија на Македонија.
Пред парламентарните избори во 2006 година коалицијата ја напушти Демократската лига на Бошњаците, која потоа коалицира со Демократската унија за интеграција и Партијата за демократски просперитет.
1 Поврзано
* Сојуз за Македонија
* СОНЦЕ. Коалиција за Европа
Самоил (пророк)

Пророк Самоил (со значење: ''„името на Господ''“) — еден од најеминентните старозаветен пророци; се јавува како еден од најраните пророци (втор, по Мојсеј) и последен од судиите. Негови се две од книгите на Стариот завет.
1 Животопис
Пророкот Самуил живеел околу 1.100 години пред Исус Христос. Бил родум од местото Рамат или Ариметеја. Неговата мајка, Хана, долго време немала пород и затоа го молела Бога да ѝ даде бебе, а тој ја послушал нејзината молитва. На тригодишна возраст, мајка му го посветила Самуил на Бога, така што тој живеел во Силоам, крај ковчегот на заветот.
Самуил бил последниот од редот на судиите во Израилот. Тој го помазал првиот цар на Израилот, Саул, а потоа и царот Давид. Самуил бил омилен кај Евреите, така што многумина ја оплакувале неговата смрт.
Палестинска ослободителна организација

Палестинската ослободителна организација (ПЛО) — палестинска политичка и воена организација. Основана од Арапската лига во 1964 година, нејзината првична цел беше уништување на Државата Израел по пат на вооружена борба и воспоставување на независна палестинска држава на територијата помеѓу Средоземното Море и реката Јордан. Подоцна, во 1988 година ПЛО го менува овој став и како своја цел го прифаќа решението за две држави на израелско-палестинскиот конфликт, при што Израел и Палестина би постоеле една покрај друга.
На чело на Извршниот комитет на ПЛО од 1969 до неговата смрт во 2004 беше Јасер Арафат. Негов наследник на оваа функција е Махмуд Абас.
1 Членки на ПЛО
Во ПЛО членуваат повеќе одделни воени и политички организации, кои често се нарекуваат фракции. ПЛО нема централизиран процес на донесување одлуки што би и’ овозможило да ги контролира овие фракции, но тие имаат обврска да се придржуваат до Повелбата на ПЛО и до одлуките на Извршниот комитет. Членството во ПЛО флуктуира и одредени организации ја напуштаат Организацијата или го суспендираат членувањето во неа за време на политичките турбуленции за најчесто подоцна повторно да се приклучат кон ПЛО. Сепак, не сите активисти на ПЛО се членови и на нејзините одделни фракции.
Во овој момент, во ПЛО членуваат:
* Ал Фатах – најголема фракција, центристичка и националистичка
* Народниот фронт за ослободување на Палестина – втора по големина, радикално милитантна и комунистичка
* Демократскиот фронт за ослободување на Палестина – трета по големина, комунистичка
* Палестинската народна партија – поранешни комунисти, не-милитантна
* Палестинскиот ослободителен фронт – фракцијата на Абу Абас, левичарска фракција
* Арапскиот ослободителен фронт – поврзан со ирачката БААС партија
* Ас Саика – просириска фракција
* Палестинскиот демократски сојуз – мала левичарска, немилитантна фракција
* Палестинскиот фронт на народната борба – мала левичарска фракција
* Палестинскиот арапски фронт.
Поранешни членки на ПЛО беа:
* Народниот фронт за ослободување на Палестина – Главна команда
* Фракцијата Фатах интифада/Абу Муса
2 Поврзано
* Палестинска самоуправа
* Појас Газа
* Западен Брег
* Палестина
* Палестински територии
Светско првенство во ватерполо

Светско првенство во ватерполо за машки се одржува во релативно неправилни временски периоди почнувајќи од 1973. година, заедно со Светските првенства во пливање. Отпрвин се одржуваше на секои две години, потоа на секои четири (како и Светските првенства во фудбал и кошарка), ама после неколку циклуси се зацврсти на секои две години, почнувајќи од 2001. Службениот назив за Светско првенство во ватерполо è ФИНА Светско првенство, односно, на англиски, FINA World Championships. Женскиот ватерполо è внесен во програма од Светското првенство во Мадрид, од 1986. година.
1 Резултати на Светските првенства за ватерполистите
Година Домаќин Злато Сребро Бронза
2021., Будимпешта, Унгарија
2019.
2017.
2015.
2013., Барселона, Шпанија, Унгарија, Црна Гора, Хрватска
2011., Шангај, Кина, Италија, Србија, Хрватска
2009., Рим, Италија, Србија, Шпанија, Хрватска
2007., Мелбурн, Австралија, Хрватска, Унгарија, Шпанија
2005., Монтреал, Канада, Србија и Црна Гора, Унгарија, Грција
2003., Барселона, Шпанија, Унгарија, Италија, Србија и Црна Гора
2001., Фукуока, Јапонија, Шпанија, Југославија, Русија
1998., Перт, Австралија, Шпанија, Унгарија, Југославија
1994., Рим, Италија, Италија, Шпанија, Русија
1991., Перт, Австралија, Југославија , Шпанија, Унгарија
1986., Мадрид, Шпанија, Југославија, Италија, СССР
1982., Гвајакил, Еквадор, СССР, Унгарија, Западна Германија
1978., Берлин, Западна Германија, Италија, Унгарија, Југославија
1975., Кали, Колумбија, СССР, Унгарија, Италија
1973., Белград, Југославија, Унгарија, СССР, Југославија
2 Резултати на Светските првенства за жени
Година Домаќин Злато Сребро Бронза
2021., Будимпешта, Унгарија
2019., Gwangju, Република Кореја
2017., Гвадалахара, Мексико
2015., Казањ, Русија
2013., Барселона, Шпанија
2011., Шангај, Кина
2009., Рим, Италија, САД, Канада, Русија
2007., Мелбурн, Австралија, САД, Австралија, Русија
2005., Монтреал, Канада, Унгарија, САД, Канада
2003., Барселона, Шпанија, САД, Италија, Русија
2001., Фукуока, Јапонија, Италија, Унгарија, Канада
1998., Перт, Австралија, Италија, Холандија, Австралија
1994., Рим, Италија, Унгарија, Холандија, Италија
1991., Перт, Австралија, Холандија, Канада, САД
1986., Мадрид, Шпанија, Австралија, Холандија, САД
3 Освојувачи на медалји (Вечна табела) на Светските првенства во ватерполо за жени
Позиција Земја Знаме Злато Сребро Бронза
1., САД, 2, 1, 2
2., Италија, 2, 1, 1
2., Унгарија, 2, 1, 1
4., Холандија, 1, 3, 0
5., Австралија, 1, 1, 1
6., Канада, 0, 1, 2
7., Русија, 0, 0, 2
Литванска Советска Социјалистичка Република

+ Lietuvos Tarybų Socialistinė Respublika
Девиза: Visų šalių proletarai, vienykitės!
Главен град, Вилниус
Образувана, 21 јули 1940
Во составот на СССР, од 3 август 1940 до 11 март 1990
Површина, 65 020 км<sup>2</sup>11-та во СССР
Население, 3 689 000 луѓе (1989)11-та во СССР
Густина, 56,5/км<sup>2</sup>6-та во СССР
Литванската Советска Социјалистичка Република беше една од советските републики на СССР.
Таа е образувана е на 21 јули 1940. Во составот на СССР е од 3 август 1940. На 11 март 1990 Врховниот Совет на Литванската Република го прогласува актот на обновување на независноста на Литванија, со коешто се ликвидираа Литванската ССР.
1 Поврзано
* Литванија
Промена

Промена е поим кој означува премин од исто во различно.
1 Промената како философски концепт
Промената, квалитетот на непостојаноста и на текот имала прошарана историја како концепт. Во старогрчката филозофија, додека Хераклит ја сметал промената за секогаш присутна и за сеопфатна, Парменид го негирал нејзиното постоење. Овидиј, со неговото дело „Преобразби“, има големо значење за класичното тематско сфаќање на промената како преобразба. Птоломејската астрономија предвидувала главно статичен универзум, со случајни промени ограничени во помалку вредните сфери. Средновековната мисла гаела голема почит кон авторитетот и откровението, значително стеснувајќи каков било поттик за промена. Исак Њутн и Готфрид Лајбниц ги искористиле математичките концепти во калкулус|калкулусот за да добијат математички модели на промената. Ова претставувало голем чекор во разбирањето на текот и варијацијата.
Со појавата на индустријализацијата и капитализмот, важноста на иновацијата растела, и социјалните и политичките пресврти и притисоци често предизвикувале промена со насилна револуција (како во Северна Америка и во Франција на крајот од 18 век). На крајот од XX век, бизнис и Њу Ејџ размислувањата ентузијастички се фокусирале на трансформација во менаџментот, во функцијата и во менталните ставови, игнорирајќи или омаложувајќи ја промената во општеството или во геополитиката.
Културните ставови кон промената, сама по себе, може да припаѓаат на следниве две категории:
* Промената е случајна, без детерминизам или телеологија.
* Промената е циклична, и може да се очекува враќање на околностите. Овој концепт, најчесто поврзуван со источните светогледи, како на пример, хиндуизмот или будизмот, сепак имал голема популарност во Европа во средниот век, и често се појавува во сликите на тркалото на среќата.
Промената може да бара организмите и организациите да се адаптираат (видете: Еволуција).
2 Промената како мотив во уметноста и во популарната култура
* „Промени“ (англиски: ''Changes'') — песна на американската рок-група Бенд оф Џипсис (''Band of Gypsys'') од 1970 година.* „Промени“ (англиски: ''Changes'') — песна на британскиот рок-музичар Дејвид Боуви (''David Bowie'') од 1971 година.* „Вечна промена“ (англиски: ''Perpetual Change'') — песна на британската рок-група Јес (''Yes'') од 1971 година.
Михаил Вивег

Михаил Вивег (роден на 31 март 1962 во Прага) е еден од најпопуларните и најпродаваните современи чешки писатели. Дипломирал на Филозовскиот Факултет во Прага, на групата чешки јазик - педагогија. Работел како наставник во основно училиште во Збраслав и уредни во издавачката куќа „Чески списовател“. Како професионален писател се дефинира од 1995 година.
Главно пишува за романтични врски на неговите современице со хумор и иронија, со обид за подлабоко значење. Неговите обожаватели го споредуваат со Ник Хорнби.
Неговите книги, кои од доцните 1990-ти ги издава секоја пролет, се продаваат во повеќе од 50.000 копии во повеќе реедиции, со вкупен тираж од повеќе од триста илјади примероци. Доживеале и две филмски и две тетарски адаптации, како и превод на десетина светски јазици.
1 Библиографија
*''Názory na vraždu'' ( ''Погледи на човештвото'', 1990)
*''Báječná léta pod psa'' (''Одлични години за никаде'', 1992) - хумористичен бестселер за комунизмот; екранизран во 1997 (ко-сценарист бил Јан Новак)
*''Nápady laskavého čtenáře'' (''Идеите на љубезниот читател'', 1993) - колекција на литературни пародии
*''Výchova dívek v Čechách'' (''Воспитувањето на девојките во Чешка'', 1994) ; екранизиран во 1997
*''Účastníci zájezdu'' (''Учесници на патувањето'', 1996) - екранизиран во 2006, успешен на Трибечки Филмски Фестивал
*''Zapisovatelé otcovský lásky'' (''Запишувачи на татковската љубов'', 1998)
*''Povídky o manželství a sexu'' (''Кратки раскази за бракот и сексот'', 1999)
*''Nové nápady laskavého čtenáře'' (2000) - втора колекција на литературни пародии
*''Román pro ženy'' (''Женска новела'', 2001) - екранизиран во 2005
*''Báječná léta s Klausem'' (''Прекрасни години со Клаус'', 2002) -
*''Případ nevěrné Kláry'' (2003) - филм во предпродукција
*''Vybíjená'' (2004)
*''Tři v háji'' (2004) – заедно со Халина Павловска и Ива Херцикова
*''Lekce tvůrčího psaní'' (''Лекции за творечко пишување'', 2005)
*''Báječný rok'' (''Прекрасна година'', 2006) - дневник за 2005
колекции на колумни:
*''Švédské stoly aneb Jací jsme'' (2000)
*''Na dvou židlích'' (2004)
Пјаца Венеција

Пјаца Венеција (Piazza Venezia) е пјаца во централен Рим. Името потекнува од соседниот Palazzo Венеција.
Пјацата се наоѓа на дното од Ридот Капитол близу Римскиот Форум. Во него доминира големиот споменик на Виктор Емануел 2-ри.
Пјаца Венеција има постојан сообраќај, но нема семафори. Сообраќајот го регулира полицаец со бели ракавици, застанад на еден блок.
Пјаца

Пјаца (се чита ''пјаца'') — отворен плоштад во град во Италија. Терминот може да се постовети со шпанскиот ''plaza''. ''Piazza'' има различно значење во Британија и САД. Во Етиопија, се користи за означување на дел од град.
Кога Ерл од Бедфорд го развил првиот приватно-финансиран јавен плоштад во Лондон, Covent Garden, неговиот архитект Иниго Џонс го опкружил со аркади, во италијански стил. Во лондонската аристократија, ''piazza'' се поврзува со аркадите (наречени пјаци), а не со самите плоштади.
Денес во Британија ''piazza'' главно означува отворен поплочен простор за пешаци, без трева или растенија, често сместен пред значајна градба или продавници.
Во САД, во раниот 19 век, ''piazza'' станало егзотичен назив за колумнизиран трем.
Piazza често се појавува како презиме кај италијанци и италијански-американци. Името потекнува од регионот околу Венеција. Голем дел од овие фамилии денес живеат во Калабрија, Сицилија и Венеција.
1 Поврзано
* Плоштад
* Плаза
* Список на плоштади
Кен Лоуч

Кенет Лоуч (роден на 17 јуни 1936) е британски режисер, познат по својот социјално-реалистички стил и по обработувањето на социјалистички теми.
Лоуч своите први успеси ги остварува во 1960-тите, особено со социјалната телевизиска драма „Кети се враќа дома“ (1966). Во втората половина на 1960-тите тој почнува да режира и филмови. Оттогаш датира неговиот филм „Кес“, кој веројатно и денес е најпознат филм на Лоуч во Британија.
1970-тите и 1980-тите се помалку успешни за Лоуч, но во 1990-тите се враќа во форма, продуцирајќи серија популарни филмови, кои истовремено се позитивно оценети од критиката. Во текот на овој период Лоуч трипати освојува награди на Канскиот филмски фестивал. Од овој период е и неговиот филм „Земја и слобода“, во кој ја обработува проблематиката на Шпанската граѓанска војна.
Секогаш ангажиран режисер, во ноември 2004 година Лоуч станува член на Респект, левичарска политичка партија во Британија, критична кон Новиот лабуризам на Тони Блер и особено кон Ирачката војна.
На 28 мај 2006 година, Лоуч ја добива Златната палма на Канскиот филмски фестивал за филмот „Ветрот што го ниша јачменот“, контроверзен филм за конфликтот помеѓу ирските републиканци и британската власт и за Ирската граѓанска војна во 1920-тите.
1 Филмографија
Попознати филмови на Кен Лоуч се:
* „Кес“ (1969)
* „На чија страна си?“ (1984)
* „Скриена агенда“ (1990)
* „Дожд од камења“ (1993)
* „Земја и слобода“ (1995)
* „Песната на Карла“ (1996)
* „Се викам Џо“ (''My Name is Joe'', 1998)
* „Леб и рози“ (2000)
* „Слатки шеснаесет“ (''Sweet Sixteen'', 2002)
* „Ветрот што го ниша јачменот“ (2006)
* „Ова е слободен свет...“ (2007)
* „Барајќи го Ерик“ (2009)
* „Делот за ангелите“ (2012)
* „Јас, Даниел Блејк“ (2016)
Андрогинија

Андрогинија е комбинација на машки и женски одлики. Половата двосмисленост може да се најде во модата, сексуалната ориентација, или сексуалниот живот. Ова исто така може да се однесува и на биолошки интерполови личности.
1 Потекло на поимот
Терминот потекнува од латинскиот: androgynus, добиен од старогрчкиот: ἀνδρόγυνος, од ἀνδρ- (andr-, што значи маж) и γυνή (gyné, што значи жена).
2 Историја
Андрогинијата и хомосексуалноста се споменуваат во симпозиумот на Платон во мит кој Аристофан го раскажува на публиката. Според митот луѓето биле сферични суштества, со две тела поврзани заедно. Имало три пола: маж-маж лица кои потекнувале од сонцето, жена-жена луѓето кои потекнувале од земјата, и маж-жена луѓето кои потекнувале од Месечината. Ова последно спарување претставува андрогина двојка. Овие сферни луѓе се обиделе да ја преземат моќта од боговите и не успеале. Зевс потоа одлучи да ги подели на половина и Аполо ги сошил оставајќи го папокот како потсетник да не им се повторно пркосат на боговите. Ако се случи тоа, тој повторно ќе ги подели на два да потскокнуваат околу на една нога. Ова е еден од првите напишани документи за андрогинијата.
3 Полови улоги
Според Сандра Бем, андрогините мажи и жени се повеќе флексибилни и ментално здрави. Поновите истражувања не ја целосно потврдуваат оваа идеја, а и Бем самата најде слабости во својата оригинална пионерска работа.
4 Особености
Андрогини одлики се оние кои или немаат полова вредност или имаат некои аспекти кои генерално се припишуваат на спротивниот пол. Да се ​​каже дека некоја култура или врска е андрогина е да се каже дека во неа нема крути полови улоги и дека луѓето кои се вклучени покажуваат одлики или се причестуваат во активности традиционално поврзани со другиот пол. Терминот "андрогин" често се користи за лице чиј изглед или градба го прави одредувањето на полот тешко, но генерално не се користи за да се опишат вистински интерполови луѓе.
5 Андрогинијата како тема во уметноста и во популарната култура
* „Андрогин“ (''Androgynous'') - песна на американската рок-група „Риплејсментс“ (''The Replacements'') од 1984 година.* „Андрогин ум“ (''Androgynous Mind'') - песна на американската рок-група „Соник Јут“ (''Sonic Youth'') од 1994 година.
Категории на градби

Според законот за градење во Македонија постојат пет категории на градби.
Првата категорија се градби од инфраструктура на државно ниво, електрични централи, далноводи, телекомуникациски мрежи, депонии за опасен отпад, нафтовод, гасовод, пруги, аеродроми, патишта итн.
Втората категорије се градби со државничка намена, претставништва на ОН и ЕУ, амбасади, и градби од инфраструктура на регионално ниво, водоводи, патишта, депонии, електрични централи, градби за одбрана и заштита итн.
Трета категорија се градби од образование, здравје, социјална заштита, индустрија, трговија, спорт, култура, религија, градби за домување повисоки од три ката и инфраструктура на општинско ниво, водовод, канализавија, гасовод, улици, прочистителни станици, депонии итн.
Четврта категорија се градби за домување до три ката.
Петта категорија се градби како семејни куќи, монтажни градби, спортски терени, споменици итн.
Инфраструктура

Инфраструктурата е основна структура на систем или организација.
1 Урбанизам
Инфраструктура е дел од градбата или посебна градба која овозможува некоја услуга. Инфраструктура се постојните и планираните подземни и надземни инсталации и градби од областа на: сообраќајот, електричните инсталации, гасоводи, нафтоводи, водовод и канализација, топлификација, телекомуникации и други инсталации.
2 Поврзано
* Урбанистика
* Логистика
* Јавна служба
Градба

Градба — постојан неподвижен објект направен од луѓето, изворно како засолниште, подоцна со различните потреби на луѓето со различни намени. Витрувиј или Витрувиус во “За архитектурата” или “De Architectura” пишува:
“Почнаа, некои да прават засолништа од лисја, некои да копаат пештери под ридовите, некои да прават преплети со кал, имитирајќи ги гнездата на ластовиците и нивните методи на градење. Потоа гледајќи ги засолништата на другите и додавајќи на нивните идеи нови работи од ден на ден правеа подобри засолништа. Бидејќи луѓето по природа беа склони на подучување и имитација, тие напреднаа со своите откритија, како денес што се гледа со различни типови на градби.”
Постојат различни категории на градби и типови на градби.
1 Градбата како мотив во уметноста
* „Зграда број 33“ — кус расказ на македонската писателка Наталија Наумовска.
2 Галерија
3 Поврзано
* Сейсмостойкое строительство
4 Наводи
Застава 10

Застава 10 — автомобил кој се произведува во Крагуевац, Србија. Заснован е на автомобилот фиат пунто Mark 2b. Ова е најсовременото возило на оваа марка.
Автомобилот е опремен со клима уред, воздушни перници, ЦД-плеер и други современи елементи.
1 Поврзано
* Застава
Уредување на просторот

Уредување на просторот е процесот на обезбедување на услови за хумано живеење и работа на граѓаните со решавање на
имотно-правните односи во врска со градежното земјиште, спроведување на планската документација, определување на услови за градба и изградбата на градбите, уредување на градежното земјиште, како и надзор над спроведувањето на планската и проектна документација.
Песна за Хилдебранд

Песната за Хилдебранд (''Das Hildebrandslied'') е херојска песна напишана на старогорногермански алитеративен стих. Тој е еден од најраните книжевни дела на германски и раскажува за трагичната завршница на битката помеѓу син и неговиот непрепознат татко. Оваа песна е единствениот зачуван примерок на германски јазик на жанр кој би морал да биде многу важен во усната литература на германските племиња.
Хелијанд

Хелијанд е епска поема на старосаксонски јазик напишана околу 825 година. Насловот значи "спасител" на старосаксонски (на германски ''Heiland'') и го опишува животот на Исус во алитеративен стих стил на германската сага.
Хелијанд е најголемото дело на пишан старосаксонски јазик. Оригиналот имал околу 6000 редови, од кои четири нецелосни фрагменти се најдени. Делото било под редакција на Луис Пиуски. За првпат делото било испечатено во 1562 од страна на Матијас Флациус.
Географски информациски систем

Географски информациски систем (ГИС) е систем за управување со просторните податоци и одликите што им соодветствуваат. Во најстрога смисла тоа е компјутерски систем што е способен за интегрирање, складирање, уредување, анализа и прикажување на географски информации. Во поширока смисла ГИС е орудие на „паметна карта“ што им остава можност на корисниците да поставуваат интерактивни прашања (истражувања што ги создава корисникот), да ги анализираат просторните информации и да ги уредуваат податоците.
Технологијата на географскиот информациски систем може да се користи за научни истражувања, управување со ресурсите, управување со имоти, планирање на развојот, просторно планирање, картографија и планирање на инфраструктурата. ГИС често се користи и за потребите на маркетиншките истражувања, геологијата, градежништвото, но и во сите области што користат податоци кои се поврзани со карти.
1 Компоненти на ГИС и основни поими
ГИС се состои од четири интерактивни компоненти:
* потсистем за внес кој врши претворање на картите (мапите) и другите просторни податоци во дигитален облик (се врши т.н. дигитализација на податоците);
* потсистем за складирање и повикување на податоците;
* потсистем за анализа; и
* излезен потсистем за изработка на карти, табели и за давање одговори на поставените прашања.
2 ГИС програми
*Од општ прегледен вид
**Global Mapper™
**ESRI ArcView™
**MapInfo Prefessional™
**Квантум ГИС
*Од сложен, тесно стручен вид
**Encom Discover™ - програма што функционира во симбиоза со програмата MapInfo, наменета за геолозите кои се занимаваат со истражување на лежишта за минерални суровини, но и на останатите геолози. Во оваа програма е можно да се работи анализа на дупчењата, геостатистика, геофизика, геохемија...
**Encom Discover 3d™ - додаток за Encom Discover™ со чија помош е можно податоците да се проектираат и моделоираат во трета димензија
**ESRI ArcGIS™
**Oasis Montaj™
**ER Mapper™ - анализа на сателитски снимки, далечинска детекција
**Suprac™
**Micromine™
**Rockworks™ - истражување на седиментни лежишта, лежишта на нафта и гас, геохемија, геофизика, 3D прикажување
**GRASS GIS
3 Поврзано
* Геокодирање
Хабанос СА

Хабанос СА (''Habanos SA'') е рака на кубанскиот државен тутунски монопол, Кубатабако, кој ги контролира рекламирањето, дистрибуцијата и извозот на кубански пури и други тутунски производи ширум светот. Покрај тоа, Хабанос ги поседува марките на секоја кубанска пура и вид на цигари кои се извезуваат во странство како и за франшизирање на ланецот на продавници за пури ''Ла Каса дел Хабано''. За контрола на дистрибуцијата како и за заштита од фалсификување, Хабанос извезува за само една фирма во секоја земја (како Хантер & Франкау за Велика Британија и Гибралтар, Фифт Авењу Сигарс за Германија, Интертабак за Швајцарија, Пацифик Сигар & Ко. за најголемиот дел од Тихоокеанскиот Обрач, и др.). САД е единствената земја каде Хабанос не извезува заради трговското ембарго врз Куба од нивна страна кое трае уште од 1962.
Во 2000, франко-шпанскиот тутунски гигант Алтадис купил 50% од Хабанос. Оваа фирма има донесено повеќе промени за Хабанос како менување на линиите на призводи за порамнување со американскиот пазар, стандардизација на цените, како и зачестување на „специјалните изданија“ (Limited Edition)s.
1 Поврзано
* Алтадис
* Список на кубански марки на пури
Цариградска патријаршија

Цариградска патријаршија позната и како Вселенска патријаршија (грчки: ''Οἰκουμενικὸν Πατριαρχεῖον Κωνσταντινουπόλεως, Oikoumenikòn Patriarcheîon Kōnstantinoupóleōs''; турски: ''Rum Ortodoks Patrikhanesiе'') — една од четиринаесетте автокефални православни цркви, со седиште во Истанбул, Турција. На нејзино чело стои Вселенски Патријарх, кој има статус на "''прв меѓу еднаквите''" од останатите православни епископи во светот.
Моментален патријарх и духовен водач на околу 300 милиони православни христијани во светот е Вартоломеј I.
1 Историја
Создадена е откако е расцепена Римското Царство (395 г.) на чело со епископ, а од 451 г. од патријарх. Во 596 година патријархот се прогласува за Вселенски патријарх.
После паѓањето на Цариград под османска власт (1453 г.) на цариградскиот патријарх му е дадено правото да биде духовен водич на сите источни (словенски) христијани во пределите на империјата.
Во првите векови на османското владеење, Цариградската патријаршија игра улога на потпомагач на црковното и училишното дело во Османлиското Царство и противдејствува на некои од обидите на исламот за потурчување на одделни региони на Балканот.
Од XVIII век и почетокот на XIX век таа започнува да се претставува како грчка, со што се стреми кон грцизирање на негрчкото христијанско население во империјата.
Цариградската патријаршија ја претставува црковна и училишна дејност во Македонија и Одринско, кои после Берлинскиот конгрес од 1878 г. одново се под османската власт. Таа ги поткрепува и грчките и српските области, но не ја признава автокефалноста на бугарската црква.
Паркирање домен

Паркирање домен или паркирање ДНС (domain parking, DNS parking) е услуга што ја нуди веб-домаќин на клиенти со цел зачувување на некое име на домен за идна употреба. Веб-домаќинот го регистрира името на доменот и го „паркира“ на опслужувач, каде што тоа чека да се активира. Со ова, домаќинот обезбедува достапност на името на доменот за својот клиент, односно оневозможува некој друг да го регистрира тоа име во меѓувреме.
Како рекламна практика, паркирањето на домени се користи и за прибирање приход од посетите кои доаѓаат на неразвино мрежно место, или до домен со име кое привлекува случајни посетители. Кога ја посетуваат адресата, посетителите се пренасочуваат на страница што содржи релевантни огласи и врски. Врските може да бидат насочени кон предвидените интереси на посетителите. На пример, доменот oslabi.com.mk може да води кон страница со врски за дијети и лекови за намалување на телесната тежина.
Уште една употреба на паркирањето домени е пренасочување кон друго мрежно место од истиот сопственик.
Паркирањето домени се дели на монетизирано (генерира приход) и немонетизирано. Кај првото се покажуваат огласи. Кај второто, најчесто се поставува порака од типот „Во изработка“, „Наскоро ќе се вдомува...“ („Under Construction“ или „Coming Soon“).
----
Може да се дополни овој напис околу Паркирањето на домен.
Инаку овој сервис или како веќе сакате, настанал не за стварање на профит преку рекламирање или зачувување на доменот, туку првенствено за:
Пренасочување на сообраќајот од оден домен кон друг, можеби најдобро е преку пример.
Ги имате следните домени makwin.com, makwin.com.mk, и овој makwin.info. и сакате односно имате една презентација па сакате вашите посетители секогаш, кој и да било домен да го изберат-кликнат ќе им се прикажува една те иста страница.
Зошто е оваа потребно. Кога имате една компанија и таа има своја презентација моше да ги закупи сите тие основни домени .com, .info, .biz, и во случајов национален .mk домен таа компанија многу подобро ќе котира и ќе изгледа посериозно на своите потенцијални клиенти. Еве каде јас личо тоа го употребив ако изберете badzo.biz и badzo.com.mk и во двата случаја ќе ви се прикаже иста презентација. Мислам дека оваа е сепак основната замисла за постоењето на пракирање домени!!!
Интифада

Интифада (арапски: востание) обично се употребува за двете востанија на Палестинците против израелската окупација на нивните територии.
1 Прва интифада
Првата интифада започна во 1987 година, почна да згаснува во 1991 година и е прекината во 1993 година по потпишувањето на Договорот од Осло и воспоставувањето на Палестинската самоуправа.
По израелско-арапските војни, палестинските територии останаа окупирани подрачја под израелска воена управа. Сè поголемото населување на израелски доселеници и сè полошата положба на Палестинците во бегалските кампови создадоа многу напната атмофера. При едни демонстрации на Палестинците на 6 декември 1987 година израелската војскта уби еден Палестинец, што предизвика голем револт помеѓу Палестинците. Тие почнуваат да формираат вооружени единици и да влегуваат во судири со Израелците. Израелската војска, исклучително добро вооружена, возвраќа на палестинските напади, често со употреба на прекумерна сила. При тоа и двете страни вршат напади и врз цивилно население.
Бројот на жртвите од Првата интифада е: 1.162 Палестинци и 160 Израелци.
2 Втора интифада
Како Втора интифада (или Ал Акса Интифада) се означува израелско-палестинскиот судир што започна во септември 2000 година откако Ариел Шарон, тогашен водач на опозициската партија Ликуд, влезе во просторот на ерусалимските џамии, каде до 1 век постоел еврејски храм. Тоа Палестинците го сметаа за тешка провокација и набрзо потоа избувнаа жестоки судири.
Оваа интифада е сè уште во тек и е покрвава од претходната. До 2004 година убиени се 3.223 Палестинци и 950 Израелци.
PHP

PHP претставува рефлективен програмски јазик со отворен изворен код. Првобитно бил замислен како алатка за создавање динамички семрежни прилози кои се извршуваат на опслужувачката страна. Кратенката означува ''PHP: Hypertext Preprocessor'' (што е рекурзивен акроним, кратенка чие име ја содржи самата кратенка и обично се изговара како пе-ха-пе, додека пак, на англиски се изговата пи-ејч-пи).
1 Вовед
PHP е едноставен за користење и е сличен на C и Perl (од верзија 5+ сличен и на Java).
Еден од интересните делови на кодот на PHP е што не е само скрипт јазик. PHP може да се користи и за GUI апликации (со помош на PHP-GTK) и може да се користи од командна линија како и Perl или Python.
PHP дозволува интеракција со многу познати бази на податоци, како MySQL, Oracle, IBM DB2, Microsoft SQL Server, PostgreSQL и SQLite. PHP работи на многу оперативни системи, како Јуникс, Линукс, Мајкрософт Виндоус и Мек ОС.
PHP е алтернатива на комерцијални програми како Мајкрософт-овите ASP/VBScript/JScript, Макромедија ColdFusion, Sun Microsystems JSP/Java и некомерцијалните CGI/PERL. Неколку познати проекти напишани во PHP се и ова мрежно место - Википедија.
PHP е лиценциран по BSD-style лиценцата и PHP лиценцата. Од верзија 4+ PHP е покренуван од Зенд машина.
2 Историја
На почетокот, во 1994 година, PHP бил напишан како Perl скрипти од Расмус Ледорф за лична употреба, и го нарекол PHP/FI (Personal Home Page Tools/Form Interpreter). Во 1997. двајца Израелци, Зеев Сураски и Анди Гутман, од факултетот Техникон го продолжиле Ледорфовиот проект и го направиле јадрото на PHP3 јазикот. По неколку месеци, во ноември 1997, официјално го објавиле PHP/FI 2. Зеев и Анди понале да пишуваат ново јадро на PHP во 1997, кое се нарекува Зенд машина (Zend engine) ( која тврди дека PHP3 бил снабдуван со Zend Engine 0.5). Тие ја основале и Zend Technologies во Рамат Ган, Израел која го надгледува напредокот на PHP. Во мај 2000 излегол PHP4. Тој е снабдуван со Зенд машина 1. На 13 јули 2004, излегол PHP5, со Зенд машина 2.
3 Пример
Ова е прост пример кој ја објаснува синтаксата на PHP: таговите за отворање и затворање, коментарите (<code>//tukakomentar</code> и <code>/* tukakomentar */</code>), "for" циклусот и конструкцискиот збор echo (често погрешен како функција).
<?php
echo "Zdravo svete!"; //dokolku se povika "php /server/primer.php" ke ispecati Zdravo svete
for($i = 0; $i < 10; i++){
echo "Ispecatuvam 10 recenici! ovaa e #".$i; //ke ispecati "Ispecatuvam 10 recenici! ovaa e #1,#2,#3...#10"
}
?>
4 Поврзано
* Програмски јазик
Грузиска Советска Социјалистичка Република

საქართველოს საბჭოთა სოციალისტური რესპუბლიკა
(Детално)
(Детално)
Државно мото: ''პროლეტარებო ყველა ქვეყნისა, შეერთდით!''
службен јазик грузиски од 1978
Главен град Тбилиси
Основана Во рамките на СССР: - од - до
25 февруари 1921
30 декември 1922 9 април 1991
Површина - Вкупно - % водаРангирана како 10-та во поранешниот Советски Сојуз 69,700 км<sup>2</sup> -- Население
- Вкупно (1989)
- Густина
Рангирана како 9-та во поранешниот Советски Сојуз
4,337,600
128.2/км<sup>2</sup>
Валута Рубља (''მანეთი'')
Часовен појас UTC + 3
Химна Химна на Грузиската ССР
Грузиската Советска Социјалистичка Република (грузиски: საქართველოს საბჭოთა
სოციალისტური რესპუბლიკა или ''Sak'art'velos Sabčota Soc'ialisturi Respublika'') — советска република во периодот од 1936 до 1991. На руски, таа била наречена „Грузинская ССР“.
Воспоставена како ''Советска Социјалистичка Република'' на 25 февруари 1921, од 12 март 1922 до 5 декември 1936 била дел од Закавкаската Федеративна Советска Социјалистичка Република заедно со Ерменската ССР и Азербејџанската ССР.
На 15 ноември 1990 таа била преименувана во ''Република Грузија''. Прогласи независност на 9 април 1991, под власта на националистичкиот водач Звиад Гамсакурдиа. Како и да е, независноста не била призната од Советската влада сѐ до септември 1991.
1 Поврзано
* Грузија
* Закавкаска СФСР
Казашка Советска Социјалистичка Република

Қазақ СоветтікСоциалистік Республикасы
(Детално)
(Детално)
Државно мото: ''"Барлық елдердің пролетарлары, бірігіңдер!"''''("Работници од целиот свет, обединете се!")''
службен јазик Нема.
Де факто казашки и руски.
Главен град Алма-Ата
Основана Во рамките на СССР: - од - до
26 август 1920
30 декември 1922 16 декември 1991
Површина - Вкупно - % водаРангирана како 2-ра во поранешниот Советски Сојуз 2,717,300 км<sup>2</sup> -- Население
- Вкупно (1989)
- Густина
Рангирана како 4-та во поранешниот Советски Сојуз
16,711,900
6.1/км<sup>2</sup>
Валута Рубља (''Сом'')
Часовен појас UTC + 4 to +6
Химна Химна на Казашката ССР
Казашката ССР или Казашка Советска Социјалистичка Република, денес нарекувана Казахстан, беше втората најголема составна република на Советскиот Сојуз, во Средна Азија, каде денес е сместена независната држава Казахстан. Имала 2,717,300 км<sup>2</sup> и нејзин главен град бил Алма-Ата
Земјата е именувана по Казаците, туркојазични номади кои имале моќен ханат во регионот пред руската и советската доминација. Космодромот на Советскиот Сојуз, сега познат како Космодром Бајконур, бил сместен во оваа република. Тој се наоѓал во Тјуратум и во негова близина бил изграден тајниот град Ленинск, кој бил дом за работниците на космодромот.